Izet Hajdarhodžić
<s>Izet Hajdarhodžić (Trebinje, 25. prosinca 1929. - Zagreb, 12. prosinca 2006.) bio je hrvatski glumac, redatelj i pedagog.</s>

<s>Životopis 
Izet Hajdarhodžić rodio se u Trebinju 1929. godine.</s><s>Maturirao je u Dubrovniku 1948. godine.</s><s>Diplomirao je glumu 1957. godine na Akademiji za kazališnu umjetnost Sveučilišta u Zagrebu, a kao glumac pojavljivao se u kazališnim predstavama, te filmovima i televizijskim dramama.</s><s>Osobito se isticao karakternim ulogama.</s><s>Od 1948. do 1952. godine radio je kao novinar i kazališni kritičar Radio-Dubrovnika, od 1957. do 1961. i 1963. do 1968. je glumac, redatelj i umjetnički direktor dubrovačkog Narodnog kazališta (danas Kazalište Marina Držića), od 1961. do 1963. član je Narodnog pozorišta u Sarajevu a od 1968. profesor je glume na Akademiji dramske umjetnosti u Zagrebu.</s><s>U Hrvatskom narodnom kazalištu u Zagrebu djeluje od 1968. godine a glumio je i u Teatru &TD.</s><s>Najpoznatiji je po ulozi Skupa u Držićevoj  komediji Skup kojega je kroz dva desetljeća igrao na Dubrovačkim ljetnim igrama i u Dramskom kazalištu Gavella u režiji Koste Spaića.</s><s>Osim Skupa, tumačio je i Dunda Maroja, Henrika IV., Mortimera, gospara Lukšu, Davida Štrpca, Imotskog kadiju, Don Juana, Don Alonsa, Raspućina i druge.</s><s>Više nagrada dobio je za ulogu u Držićevu Skupu a 1965. je dobio Godišnju nagradu "Vladimir Nazor".</s><s>Bio je nekompromisan i poznat po oštrom jeziku i kritičkom odnosu prema kazališnoj sredini.</s>

<s>Radio je i u hrvatskoj diplomaciji kao ataše za kulturu u Moskvi.</s><s>U mirovinu odlazi 2000. godine.</s><s>Izet Hajdarhodžić umro je 12. prosinca 2006. godine u Zagrebu.</s>

<s>Nagrade
 1964.: Nagrada grada Dubrovnika 
 1965.: Godišnja nagrada "Vladimir Nazor" 
 1975.: Nagrada grada Zagreba 
 1978.: Nagrada Orlando</s>

<s>Filmografija</s>

<s>Televizijske uloge 
 "Adam i Eva" (1969.)
 "Kuda idu divlje svinje" kao Paganini (1971.)
 "Allegro con brio" (1973.)
 "Vrijeme ratno i poratno" (1975.)
 "Nikola Tesla" kao John O'Neill (1977.)
 "Nepokoreni grad" kao Vladimir Nazor (1982.)
 "Brisani prostor" (1985.)
 "Putovanje u Vučjak" kao Sinković (1986.)
 "Ptice nebeske" (1989.)</s>

<s>Filmske uloge 
 "Kaja, ubit ću te!" kao Ugo Bala (1967.)
 "Kad čuješ zvona" (1969.)
 "Meteor" (1969.)
 "Moja strana svijeta" (1969.)
 "A u pozadini more" (1969.)
 "Ugursuz" kao Muzafer (1970.)
 "Kainov znak" (1970.)
 "Predstava Hamleta u Mrduši Donjoj" kao Jocin otac (1973.)
 "Pravednik" (1974.)
 "Car se zabavlja" (1975.)
 "Posljednji podvig diverzanta Oblaka" (1978.)
 "Bombaški proces" kao Bedeković (1978.)
 "Okupacija u 26 slika" kao Dum Điv (1978.)
 "Bravo maestro" kao Blagoje Borić (1978.)
 "Novinar" kao Ivo (1979.)
 "Pjesma od rastanka" (1979.)
 "Čorkan i Švabica" kao Čorkan (1980.)
 "Miris dunja" kao Hamdibeg (1982.)
 "U pozadini" (1984.)
 "Ada" (1985.)
 "Dječak sa Sutle" kao Martin (1987.)</s>

<s>Izvori</s>

<s>Vanjske poveznice</s>

<s>Hrvatski filmski glumci
Hrvatski kazališni glumci
Hrvatski televizijski glumci
Biografije, Trebinje</s>

